Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
“Ke be ke rutilwe gore batho ka moka ba ya legodimong ka morago ga go hwa eupša ke be ke sa kgodišege ka seo. Ke be ke nagana gore lehu ke mafelelo a dilo ka moka—gore ga go na bokamoso bakeng sa bao ba hwilego.”—Fernando.
Na o kile wa ipotšiša gore: ‘Ge e le gabotse go direga’ng ge motho a hwile? Na baratiwa ba rena ba ba hwilego ba a tlaišega felo tsoko? Na re tla ka ra ba bona gape? Re ka kgodišega bjang?’ Hle ela hloko seo ge e le gabotse Mangwalo a se rutago. A re thomeng ka go hlahloba gore Beibele e re lehu ke eng. Ke moka re tla ahlaahla kholofelo yeo re e newago ke Lentšu la Modimo, e lego Beibele.
KARABO YA BEIBELE: “Bao ba phelago ba a tseba gore ba tlo hwa; eupša ge e le bahu ga ba tsebe selo le gatee, le gona ga ba sa na moputso le ka mohla ka gobane ba lebetšwe. Tšohle tšeo seatla sa gago se kgonago go di dira, di dire ka matla a gago ka moka ka gobane Bodulabahu mo o yago gona, ga go na modiro le ge e le maano goba tsebo.” *—Mmoledi 9:5, 10.
Go na le tsela e nngwe ya go ithuta ka boemo bja bahu. Re ka hlahloba dipego tša Mangwalo a buduletšwego mabapi le batho ba seswai bao ba ilego ba tsošwa bahung.—Bona lepokisi le le rego, “ Ka Beibeleng go Hlaloswa ka Batho ba Seswai Bao ba Tsošitšwego Bahung.”
Ka gona, go na le kholofelo efe bakeng sa bahu? Na ba tla tsoga borokong bjo?
Morwedi wa Jairo Jairo, molaodi yo a okamelago sinagoge, o ile a lopa Jesu gore a thuše morwedi wa gagwe yo a babjago. Jesu o ile a mo tsoša ka moragonyana ga ge a hwile.—Luka 8:41, 42, 49-56.
Latsaro, mogwera wa Jesu yo a rategago Latsaro o be a na le matšatši a mane a hwile ge Jesu a mo tsoša pele ga babogedi ba bantši.—Johane 11:38-44.
^ ser. 15 Tsogo e bohlokwa kudu, e lego ya Jesu Kriste, e be e fapane kudu le tše tše seswai, ka ge sehlogo se se latelago sa tla bontšha seo.
Go tsoša ga Jesu batho go re kgonthišetša’ng ka dikholofetšo tša gagwe tša nakong e tlago?
Ntšha Moneelo wa go Thekga Modiro wa Rena wa Lefase ka Bophara